Naix Andanes d’Art, Catàleg d’artistes, espais i recursos culturals a Alboraia
23 de maig de 2024

### CONVOCATÒRIA Andanes d’Art.

Projecte pioner a Alboraia dirigit a artistes que residisquen, treballen o estudien en el municipi.

Convocatòria oberta des del 23 de maig fins al 23 de juny.

El projecte Andanes d’Art, de  l'Ajuntament d'Alboraia i de Tectònica Cultural, treballa per a visibilitzar els i les artistes del seu terme municipal. Per a això, elabora el catàleg d'estudis, tallers, acadèmies, espais d'art i persones físiques que es dediquen laboralment al sector artístic i/o cultural, que residisquen, treballen o estudien en el municipi d'Alboraia.

Així mateix, també mapetja espais públics i privats que siguen susceptibles de ser utilitzats per els/les artistes.

Andanes d’Art és una aposta per a promoure l'art i la cultura com a motor de desenvolupament econòmic, situar a Alboraia com a municipi amic i col·laboratiu d'artistes i  
persones creatives, visibilitzar els i les artistes, identificar i facilitar recursos públics i privats i d'establir ponts de diàleg amb centres de formació d'art i la cultura.

Es tracta de posar en valor esta característica del municipi amb la vocació d'atraure i impulsar talent local, projectar al poble i l'Horta a través d'una proposta pionera, sostenible i d'aprofitament de recursos. D'esta manera, Alboraia vol fer evident el seu compromís en l'acolliment, promoció d'este col·lectiu i de donar-se a conéixer com a poble amic i acollidor de les indústries culturals i creatives.

**QUI POT PRESENTAR-SE AL CATÀLEG D'ARTISTES**

Artistes, creadors/es, músics/ques, artesans/es, professionals culturals o amateurs que resideixen, treballen, estudien o dediquen el seu temps a l’art en el municipi d’Alboraia, tant si tenen espais de treball com si no.

**BENEFICIS D'ESTAR EN EL CATÀLEG**

Incloure a els/as artistes en el catàleg Andanes d’Art, els permet visibilitzar-se. A més, se'ls promou en xarxes socials, mitjans de comunicació i també en una presentació amb l'ajuntament.

A més, els possibilita conéixer a altres persones del seu àmbit d'actuació a Alboraia, i establir xarxes de col·laboració. Tot això els genera més possibilitats i oportunitats professionals.

**COM PARTICIPAR**

Emplenant els camps del formulari adjunt.

Amb les dades obtingudes, Tectònica Cultural es posarà en contacte amb les persones sol·licitants per a en una segona instància, conéixer-los personalment i si compten amb un espai de creació, concertar una data per a la seua visita.

[Formulari d'inscripció](https://forms.gle/fvo9tGzv8gWBvKceA)

[Compartir](https://www.addtoany.com/share#url=https%3A%2F%2Fwww.alboraya.es%2Fva%2Fpagina%2Fconvocatoria-andanes-dart&title=CONVOCAT%C3%92RIA%20Andanes%20d%E2%80%99Art.)[Facebook](/#facebook)[Twitter](/#twitter)